ขอให้อายุยืนหมื่นๆ ปี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

.....เมืองไทยประกันชีวิต
เราคงได้ยินคำอวยพร “ขอให้อายุยืนหมื่นๆ ปี” บ่อยๆ ในหนังจีน โดยเฉพาะหนังทำนองประวัติศาสตร์ที่เกี่ยวกับพระเจ้าแผ่นดิน หากเทียบกับปัจจุบันก็น่าจะเท่ากับคำอวยพรที่พระสงฆ์หรือผู้หลักผู้ใหญ่ให้กับผู้น้อย เช่น ขอให้เจริญด้วยอายุ วรรณะ สุขะ พละ หรือแม้แต่เทพเจ้า ฮก ลก ซิ่ว ของชาวจีน ก็จะมีเทพเจ้าซิ่วที่มีลักษณะเป็นตาแป๊ะแก่ชรา ผม คิ้ว หนวด เครายาวสีขาวเหมือนสำลี ติ่งหูใหญ่ยาวถึงบ่า แสดงโหงวเฮ้งของผู้มีอายุยืน หน้าผากนูนโหนกผิดปกติ เพราะมี “ฮกขี่” (บุญวาสนา) มากจนล้นและปูดออกมาทางหน้าผาก เป็นสัญลักษณ์ของอายุยืน 
ดังนั้น หากมองในด้านนี้ก็น่าจะเป็นไปได้ว่าการมีอายุยืนยาวเป็นพรอันประเสริฐ หลายคนจึงกลัวที่จะเสียชีวิตก่อนเวลาอันควรกันทั้งนั้น เมื่อการเสียชีวิตก่อนเวลาอันควรเป็นความเสี่ยงที่คนกลัวกัน หลายคนจึงต้องหาทางที่จะมีชีวิตยืนยาว ไม่ว่าจะเป็นการหาอาหารบำรุง ออกกำลังกาย หรือหาเครื่องรางของขลังเพื่อป้องกันเหตุร้ายต่างๆ ไม่ว่าจะแคล้วคลาดหรือหนังเหนียว แต่บางครั้งแม้จะทำทุกวิถีทางก็ยังอาจมีเหตุให้ต้องเสียชีวิตก่อนเวลาอันควรได้ ดังนั้นการซื้อประกันชีวิตเพื่อป้องกันหรือลดความเสียหายด้านรายได้ให้กับคนที่อยู่ข้างหลังก็เป็นทางเลือกที่หลายคนทำกันอยู่
แล้วอย่างนี้หากเรามั่นใจได้ว่าอายุเราจะยืนยาวเป็นหมื่นๆ ปีแน่ๆ (ในความเป็นจริงเป็นไปไม่ได้แน่นอน เพราะไม่มีใครสามารถมั่นใจอนาคตได้) ชีวิตเราจะมีความเสี่ยงอะไรหรือไม่ 
ความเสี่ยงที่เราต้องพบแน่นอนหากเรามีอายุยาวกว่าที่ควร มีอย่างน้อย 2 เรื่อง คือ
l เรื่องแรก คือ รายได้ เพราะเมื่อเราอายุมากขึ้น ความสามารถในการหารายได้ของเราก็ลดลง แม้มีความสามารถ แต่สภาพร่างกายก็ไม่ให้แล้ว (ลองหลับตานึกภาพเราตอนอายุสัก 90 ปีดูสิ)
l เรื่องที่สอง คือ รายจ่าย เมื่อเราอายุมากขึ้น ร่างกายก็เสื่อมเร็วขึ้น ผมเคยได้ฟังการบรรยายของ ศ.เกียรติคุณ นพ.พงษ์ศิริ ปรารถนาดี อาจารย์ประจำภาควิชาแพทยศาสตร์ มหาวิทยาลัยเชียงใหม่ และกรรมการสภาผู้สูงอายุแห่งชาติ ว่าคนเราจะเริ่มเสื่อมเมื่ออายุใกล้ๆ 30 ปี และเสื่อมไปทุกปี ปีละ 0.8 เปอร์เซ็นต์ จนถึงอายุ 60 ปี เสื่อมปีละ 1 เปอร์เซ็นต์ และจะเสื่อมเพิ่มขึ้นเรื่อยๆ โดยหลังอายุ 65 ปี เสื่อมเพิ่มขึ้น 15 เปอร์เซ็นต์ ทำให้ค่ารักษาพยาบาลเพื่อดูแลรักษาสุขภาพเพิ่มมากขึ้นเมื่ออายุมากขึ้น 
เราจึงมักเห็นคนสูงอายุทั้งหลายมีปัญหาด้านการเงินทั้งนั้น (เหมือนอย่างที่เราเห็นในรายการ “วงเวียนชีวิต” ไง) เพราะฉะนั้นเพื่อป้องกันปัญหาด้านการเงินที่จะเกิดในช่วงเกษียณอายุ เราก็ควรที่จะออมเงินสำหรับเกษียณอายุแต่เนิ่นๆ เพื่อสร้างความมั่นคงด้านรายได้ และลดความเสี่ยงของค่าใช้จ่ายด้วยการซื้อประกันชีวิตที่ออกแบบสำหรับคนสูงอายุโดยเฉพาะ เช่น ประกันแบบ “สูงวัย สบายใจ” ของเมืองไทยประกันชีวิต หากสนใจรายละเอียดก็โทร. 1766 ได้ครับ และหากเราไม่ต้องการมีปัญหาเมื่อมีอายุยืนยาวเกินควร คราวหน้าหากมีใครอวยพรขอให้อายุยืนหมื่นๆ ปี ก็บอกเขาว่าขอแค่ 70 ปี (หรือกี่ปีก็ได้ที่เรายังคิดว่าแข็งแรงอยู่) ก็พอ จะได้ไม่เดือดร้อนครับ